
Látványtolmácsolás - Színházi előadások remediációja látássérültek számára

A dolgozat a színházi előadásokat egy meglehetősen új perspektívából vizsgálja. Fő kérdése az - hangsúlyozva az egyenlő esélyű hozzáférést –, hogy az előadások kapcsán hogyan lehet a színrevitelt könnyebben befogadhatóvá tenni a fogyatékkal élő nézők, kifejezetten a látássérültek számára. Társadalmi és esztétikai kérdések vizsgálata mellett a témát a kommunikáció aspektusokból közelíti meg.
Kísérletet tesz rá, hogy a színházi kommunikációs akadálymentesítést a remediáció fogalma felől újraértelmezze. Azt állítja, hogy a nyelv segítségével a színház komplex jelrendszere bizonyos módon visszaadható és így komplexebb élményhez juttathatja a látássérült nézőt. Végezetül javaslatot tesz egy új magyar terminus bevezetésére a témában: narrálás helyett látványtolmácsolás.



